stanford-oval/wikipedia huggingface dataset:
פריץ זימרוק

| --- | --- |

 לידה:  2 בינואר 1837 בון, ממלכת פרוסיה 
 פטירה:  20 באוגוסט 1901 (בגיל 64) לוזאן, שווייץ 
 מדינה:  גרמניה גרמניה
 מקום קבורה:  Pully cemetery 
 בן או בת זוג:  Clara Simrock 
 
פרידריך אוגוסט זימרוק, המוכר יותר בשם פריץ זימרוק (בגרמנית: Fritz Simrock ‏ 2 בינואר 1837, בון – 20 באוגוסט 1901, אושי) היה מו"ל מוזיקה גרמני, שירש את בית ההוצאה נ' זימרוק מסבו, ניקולאוס זימרוק. נודע בעיקר בהוצאת רוב המוזיקה של יוהנס ברהמס ואנטונין דבוז'אק.
זימרוק הוציא לאור כמעט את כל היצירות של ברהמס, מאופוס 16 עד אופוס 120, ועמד בקשרי ידידות קרובים עם ברהמס, שעמו אף יצא לחופשות באיטליה. זימרוק שילם בדרך כלל ביד רחבה לברהמס על המוזיקה שלו, אבל בקשריו עם דבוז'אק מיאן לא פעם להוציא לאור יצירות תזמורתיות, למשל, הסימפוניה השמינית שלו. מעורבותו של זימרוק בחייהם של מוזיקאים ידועי-שם הייתה רבה כל כך, שיוזף יואכים השתכנע, שאשתו אמלי בוגדת בו עם זימרוק וברהמס צידד בחפותה של אמלי ב"מכתב ארוך" מפורסם, "שהוצג כעדות במשפט הגירושין של הזוג יואכים". הגירושין לא אושרו.
על פי המלצת ברהמס, ניאות זימרוק לבחון את סיכוייו עם אנטונין דבוז'אק הצעיר. כבר אחרי היצירות הראשונות שהוציא משל דבוז'אק השתלם הניסוי – דבוז'אק נעשה עד מהרה לאחד המלחינים הפופולריים ביותר באירופה. כך היה זימרוק למו"ל הראשי של יצירות דבוז'אק במשך רוב שנות הקריירה של המלחין. עם זאת, יחסיהם היו מתוחים לא אחת, מכמה וכמה סיבות, בהן דרישתו הלא-מתפשרת של זימרוק שדבוז'אק יכתוב יותר יצירות קלילות, מיניאטוריות (כגון "מחולות סלאביים", אופוס 46, הפופולריים והמצליחים מאוד מבחינה מסחרית), בעוד שהמלחין הביע את רצונו להלחין יצירות תזמורתיות רחבות-יריעה, שלא נמכרו, לטענת זימרוק. זאת ועוד, זימרוק הביך לא אחת את דבוז'אק בהתנגדותו הבוטה לסנטימנטים הצ'כיים, שהיו מקובלים בזמן ההוא בקרב גרמנים אתניים באימפריה ההבסבורגית. דבוז'אק, מצדו, דבק ביושרה המוזיקלית והמוסרית שלו, הגיב בשלוות-נפש על מכתביו הנגועים בלאומנות של זימרוק והוכיחו על פניו בשל ניסיונותיו לכפות את דעתו על תהליך ההלחנה שלו. במכתב למו"ל בנוגע לקובץ שני של מחולות סלאביים פסק: "כל עוד אינני בהלך רוח מתאים לכך, איני יכול לעשות דבר". מכל מקום, ככל שגברה הפופולריות של דבוז'אק, החלו להגיע אליו הזמנות ליצירות רחבות-ממדים ממו"לים אחרים, בייחוד נובלו ושות' (Novello & Co) באנגליה, שקרצו לו יותר ויותר, על אף החוזה המילולי שלו עם זימרוק, שקבע כי יהיה זימרוק המו"ל היחיד שלו. בניגוד לחוזה זה, החל דבוז'אק לקבל הזמנות מנובלו ושות', על כך איים זימרוק בתביעה משפטית, אך לא הוציא את האיום לפועל.
הערות שוליים

↑  יוהנס ברהמס ואליזבת הרצוגנברג, "יוהנס ברהמס: "מכתבי הרצוגנברג", בעריכת מקס קלבק, תרגום האנה ברייאנט, ניו יורק: הוצאת דה קאפו (1987): 310, הערת שוליים.
↑  דייוויד ברודבק, "ברהמס: סימפוניה מס' 1", ניו יורק: הוצאת אוניברסיטת קיימברידג' (1997): 28 ISBN 978-0-5214-7959-2 "במכתבו הבא, מיום 25 באפריל [1877], נענה זימרוק ברצון לבקשתו של ברהמס לסכום הנדיב עד מאוד של 5,000 טאלר [15,000 מארק גרמני]".
↑  "הקונצ'רטו לצ'לו של דבוז'אק" מאת יאן סמאצ'ני, עמ' 11, הוצאת אוניברסיטת קיימברידג' 1999. ISBN 978-0521669030
↑  "Brahms in Brief", רוברט אנדרסון, "הטיימס המוזיקלי", קיץ 1998: 69.
↑  Antonín Dvořák ג'רמי זיפמן ושון בארט, האקוס, 2004
| --- | --- |
בקרת זהויות :  NLI: 987007603718105171  PLWABN: 9810650447605606  BIBSYS: 90273785  BnF: cb12504191p (data)  GND: 117398845  ISNI: 0000 0000 5075 707X  LCCN: n2009005449  NTA: 11992563X  RERO: 02-A003834311  SELIBR: 209812  SNAC: w6bz6h02  SUDOC: 174748167  VcBA: 495/108231  VIAF: 17328010   WorldCat (עם VIAF): 17328010
פיירלואיג'י קזיראגי

פיירלואיג'י קזיראגי (באיטלקית: Pierluigi Casiraghi; נולד ב-4 במרץ 1969 במונצה) הוא כדורגלן עבר איטלקי ששיחק בעמדת החלוץ.
קזיראגי שיחק במהלך הקריירה, בין היתר, ארבע עונות ביובנטוס עמה זכה פעמיים בגביע אופ"א, וחמש עונות בלאציו עמה זכה בקופה איטליה. הוא ייצג את איטליה 44 פעמים, בהן כבש 13 שערים, והיה שותף להעפלת הנבחרת לגמר מונדיאל 1994, וכן ייצג אותה בטורניר יורו 1996.
לאחר פרישתו החל בקריירת אימון, במהלכה הוביל בין היתר את נבחרת איטליה עד גיל 21.
קריירת משחק > נבחרת איטליה

קזיראגי ערך את הופעת הבכורה שלו במדי נבחרת איטליה ב-13 בפברואר 1991, תחת המאמן אזליו ויצ'יני, כשפתח בהרכב במשחק ידידות מול בלגיה שהסתיים בשוויון 0-0. שנה אחר כך, ב-19 בפברואר 1992, בניצחון 4-0 על סן מרינו במשחק ידידות, כבש קזיראגי את שער הבכורה שלו בנבחרת.
תחת המאמן אריגו סאקי, היה קזיראגי שותף להעפלתה של איטליה ממוקדמות מונדיאל 1994 עם שני שערים בארבע הופעות, וזומן לסגל איטליה לקראת מונדיאל 1994 בארצות הברית. קזיראגי לא שותף להפסד 1-0 לאירלנד במשחק הפתיחה של איטליה בטורניר. הוא פתח בהרכב משחק אחר כך, בניצחון 1-0 על נורווגיה, ובמשחק מול מקסיקו שהסתיים בשוויון 1-1 (הוחלף במחצית). בשלבי הנוקאאוט איבד קזיראגי את מקומו בהרכב, ולא שותף בניצחון 2-1 על ניגריה בהארכה בשמינית הגמר ובניצחון 2-1 על ספרד ברבע הגמר. הופעתו השלישית והאחרונה בטורניר הגיעה בשלב חצי הגמר, כשעלה ושיחק לאורך כל המשחק בו גברה איטליה 2-1 על בולגריה. קזיראגי לא שותף בהפסדה של איטליה במשחק הגמר לברזיל בדו-קרב בעיטות עונשין.
לאחר שכבש שני שערים בשש הופעות במוקדמות יורו 1996, זומן קזיראגי על ידי סאקי לסגל איטליה לקראת יורו 1996 באנגליה. במשחק הפתיחה של הטורניר עלה קזיראגי בהרכב וכבש צמד לרשתה של רוסיה בניצחונה של איטליה 2-1. משחק אחר כך, מול צ'כיה, עלה מהספסל לאחר כשעה, כשקבוצתו בפיגור 2-1. בדקות הסיום היה קזיראגי אחראי להחמצה גדולה, ואיטליה נותרה ללא נקודות במשחק. קזיראגי פתח ושיחק לאורך כל המשחק מול גרמניה, שהסתיים בשוויון 0-0 והביא להדחתה של איטליה כבר בתום שלב הבתים.
תחת המאמן צ'זרה מלדיני, היה קזיראגי שותף לטורניר מוקדמות מונדיאל 1998. הוא כבש שער אחד בארבע הופעות בשלב הבתים, ממנו העפילה איטליה לפלייאוף מול רוסיה. לאחר שלא שותף במשחק הראשון בחוץ (שוויון 1-1), עלה קזיראגי בהרכב למשחק הגומלין הביתי וכבש את השער היחיד במשחק, שהעלה את נבחרתו למונדיאל 1998 בצרפת. על אף השער המכריע, לא זומן קזיראגי לסגל לטורניר המונדיאל, וערך את הופעתו האחרונה במדי איטליה בניצחון 3-1 על פרגוואי ב-22 באפריל 1998, חודשיים לפני פתיחתו של הטורניר.
בסך הכול כבש קזיראגי 13 שערים ב-44 הופעות במדי נבחרת איטליה.
קריירת אימון

קזיראגי החל את קריירת האימון בקבוצת הנוער של מונצה, מועדון נעוריו, שם שימש כמאמן נוער במשך שנתיים. לקראת עונת 2003/2004 התמנה לתפקיד מאמן לניאנו מהליגה הרביעית. בעקבות הקושי לעמוד ביעדיה של הקבוצה באותה העונה, פוטר קזיראגי מתפקידו במרץ 2004, לאחר פחות מעונה אחת בתפקיד.
ב-24 ביולי 2006 נבחר קזיראגי להחליף את קלאודיו ג'נטילה כמאמן נבחרת איטליה עד גיל 21. הוא העפיל עם הנבחרת לאליפות אירופה בכדורגל עד גיל 21 - 2007, שם סיימה איטליה שלישית בשלב הבתים. היא התמודדה במשחק פלייאוף מול פורטוגל על הכרטיס לטורניר הכדורגל באולימפיאדת בייג'ינג (2008), וגברה עליה בדו-קרב בעיטות עונשין. בטורניר האולימפי סיימה איטליה בראש הבית שלה בשלב הבתים, אך הודחה ברבע הגמר עם הפסד 3-2 לבלגיה. קזיראגי הוביל את הנבחרת להעפלה לאליפות אירופה בכדורגל עד גיל 21 - 2009, שם צלחה איטליה את שלב הבתים במקום הראשון, אך נכנעה לגרמניה בעקבות שורת הרחקות ופציעות אותם ספגה במהלך הטורניר. הכישלון להעפיל לאליפות אירופה בכדורגל עד גיל 21 - 2011, ועקבות כך גם לטורניר הכדורגל באולימפיאדת לונדון (2012), הביאו לסיום דרכו של קזיראגי בנבחרת ב-20 באוקטובר 2010.
ב-24 בדצמבר 2014 חזר קזיראגי למגרשים, כשהתמנה לעוזר מאמן קליארי מהסרייה א', תחת המאמן ג'אנפרנקו זולה, ששימש כעוזרו של קזיראגי בנבחרת הצעירה. בעקבות פיטוריו של זולה ארבעה חודשים אחר כך, ב-9 במרץ 2015, סיים גם קזיראגי את תפקידו. הוא הוסיף לשמש כעוזרו של זולה בעונת 2015/2016 באל-ערבי מליגת העל הקטרית. לאחר עונה חלשה שהסתיימה במקום השמיני בלבד, פוטרו השניים מתפקידם.
בדצמבר 2016 התמנה לעוזרו של זולה בברמינגהאם סיטי מהפוטבול ליג צ'מפיונשיפ. ב-17 באפריל 2017, לאחר 24 משחקים, התפטר זולה מתפקידו, ובעקבות כך סיים גם קזיראגי את דרכו בקבוצה.
תארים

גביע אופ"א (2): 1989/1990, 1992/1993
הגביע האיטלקי: 1989/1990
הגביע האיטלקי: 1997/1998
הסופר קאפ האירופי: 1998
גביע העולם: 1994 (מקום שני)
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- |
| 1985/1986 | מונצה | איטליהסרייה ב' | 12 | 1 | 2 | 0 | 0 | 0 | 14 | 1 |
| 1986/1987 | מונצה | איטליההליגה האיטלקית השלישית | 25 | 6 | 5 | 2 | 0 | 0 | 30 | 8 |
| 1987/1988 | מונצה | איטליההליגה האיטלקית השלישית | 30 | 12 | 4 | 0 | 0 | 0 | 34 | 12 |
| 1988/1989 | מונצה | איטליהסרייה ב' | 27 | 9 | 4 | 1 | 0 | 0 | 31 | 10 |
| 1989/1990 | יובנטוס | איטליהסרייה א' | 23 | 4 | 8 | 2 | 11 | 4 | 42 | 10 |
| 1990/1991 | יובנטוס | איטליהסרייה א' | 24 | 8 | 4 | 2 | 6 | 4 | 34 | 14 |
| 1991/1992 | יובנטוס | איטליהסרייה א' | 33 | 7 | 8 | 1 | 0 | 0 | 41 | 8 |
| 1992/1993 | יובנטוס | איטליהסרייה א' | 18 | 1 | 6 | 1 | 5 | 3 | 29 | 5 |
| 1993/1994 | לאציו | איטליהסרייה א' | 26 | 4 | 2 | 0 | 3 | 1 | 31 | 5 |
| 1994/1995 | לאציו | איטליהסרייה א' | 34 | 12 | 6 | 3 | 7 | 0 | 47 | 15 |
| 1995/1996 | לאציו | איטליהסרייה א' | 28 | 14 | 3 | 0 | 4 | 4 | 35 | 18 |
| 1996/1997 | לאציו | איטליהסרייה א' | 24 | 8 | 4 | 2 | 3 | 1 | 31 | 11 |
| 1997/1998 | לאציו | איטליהסרייה א' | 28 | 3 | 6 | 0 | 10 | 4 | 44 | 7 |
| 1998/1999 | צ'לסי | אנגליהפרמייר ליג | 10 | 1 | 0 | 0 | 1 | 0 | 11 | 1 |
| 1999/2000 | צ'לסי | אנגליהפרמייר ליג | 0 | 0 | 0 | 0 | 0 | 0 | 0 | 0 |
| סך הכול בקריירה | סך הכול בקריירה | סך הכול בקריירה | 342 | 90 | 62 | 14 | 50 | 21 | 454 | 125 |
סטטיסטיקות > נבחרת לאומית

| נבחרת איטליה> שנה | נבחרת איטליה> הופעות | נבחרת איטליה> שערים |
| --- | --- | --- |
| 1991 | 2 | 0 |
| 1992 | 6 | 1 |
| 1993 | 5 | 2 |
| 1994 | 10 | 2 |
| 1995 | 5 | 1 |
| 1996 | 9 | 5 |
| 1997 | 6 | 2 |
| 1998 | 1 | 0 |
| סה"כ | 44 | 13 |
פרח בר (ספר)

| --- | --- |

 מידע כללי
 מאת:  מלכה שפס
 שפת המקור:  אנגלית
 סוגה:  רומן
 הוצאה
 תאריך הוצאה:  תשס"ד-2004
 מספר עמודים:  380
 הוצאה בעברית
 הוצאה:  הוצאה עצמאית
 תרגום:  רונית הופנר
 סדרה
 הספר הבא:  פרחי הקקטוס
פרח בר (אנגלית: Wildflower) הוא ספרה השני של הסופרת והמתמטיקאית החרדית מלכה שפס משנת 1989 שיצא לאור לראשונה בשפה האנגלית, אותו כתבה תחת שם העט שלה רחל פומרנץ. כמו רוב ספריה גם ספר זה עוסק בעולמם והשתלבותם של בעלי התשובה בציבור החרדי והוא מבוסס על מעשה שהיה. עלילת הספר נחשבה בתקופת כתיבתו לחריגה מעט בקנה המידה של הספרות החרדית.
על הספר

שפס החלה לכתוב את הספר בשנת 1985, שעה ששברה את קרסולה בתחילת הקיץ ורותקה אל הבית. הספר נכתב שנה אחת לאחר שילד אומנה נלקח ממשפחתה בנסיבות טראומטיות מה שהיווה טריגר למוטיבציה שהובילה לכתיבת הספר. במהלך השנה הבאה היא כתבה חלקים מהספר ורק שנתיים לאחר מכן היא חשה שכתיבת הרומן הושלמה.
הספר יצא לראשונה בשפה האנגלית, בשנת 1989. מהמהדורה הראשונה נמכרו 5,000 עותקים. הוצאה שנייה באנגלית יצאה בשנת 2002. בעברית יצא הספר בתרגומה של רונית הופנר בשנת תשס"ד, 2004, בהוצאה עצמאית שמכרה כ-1,000 עותקים. בהמשך יצא הספר כספר אלקטרוני ב-Jewish E-Books.
לספר יצא ספר המשך בשם פרחי קקטוס המתאר את חייהם של גיבורי הסיפור, ברברה וחיים מספר שנים מאוחר יותר, אף הוא מבוסס על מקרה שקרה במציאות.
ציראק

ציראק (בהונגרית: Cirák) הוא כפר במחוז גיור-מושון-שופרון שבצפון-מערב הונגריה. כמו יישובים רבים באירופה, גם אוכלוסיית ציראק קטנה משמעותית, מ-695 תושבים בשנת 1990 עד 558 תושבים בשנת 2018 (ירידה של כ-19%).
בציראק חיו מעט יהודים.
| שנה | מספר היהודים בכפר | כלל האוכלוסייה |
| --- | --- | --- |
| 1840 | 22 |  |
| 1880 | 43 | 850 |
| 1910 | 7 |  |
| 1920 | 3 |  |
| 1930 | 4 |  |
| 1941 | 2 | 847 |
הערות שוליים

↑  מפקד האוכלוסין ההונגרי 2018
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת קאפובאר |
| --- | --- | --- |
| יישובים | קאפובאר • בבוט • בלד • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד |  |
פרח (סרט, 2017)

| --- | --- |

 בימוי:  מקס וינקלר
 תסריט:  מקס וינקלר, אלכס מקאולאי, מאט ספייסר
 שחקנים ראשיים:  זואי דויטש  ג'ואי מורגן  קתרין האן  דילן גלולה  אדם סקוט  טים הידקר
 מוזיקה:  ג'וזף סטפנס 
 מדינה:  ארצות הברית 
 חברת הפקה:  Rough House Pictures 
 חברה מפיצה:  דה אורצ'רד, הולו 
 שיטת הפצה:  וידאו על פי דרישה 
 הקרנת בכורה:  20 באפריל 2017 פסטיבל הסרטים טרייבקה, 16 במרץ 2018 ארצות הברית
 משך הקרנה:  90 דק' 
 שפת הסרט:  אנגלית 
 סוגה:  סרט נעורים
 תקציב:  500,000 דולר
 www.flower.film
 דף הסרט ב־IMDb
 
פרח (באנגלית: Flower) הוא סרט קולנוע אמריקאי מסוגת נעורים, שהוקרן ב-2017 בפסטיבל הסרטים טרייבקה וב-2018 יצא לאקרנים באופן רשמי. הסרט בוים על ידי מקס וינקלר, ומככבים בו זואי דויטש וג'ואי מורגן. הסרט עוקב אחר אריקה ולוק שהופכים לאחים חורגים, השניים מתחברים להם וקשר שאינו מקובל במציאות מתחולל ביניהם.
עלילה

אריקה (זואי דויטש) מבצעת מין אוראלי בשוטר במכוניתו, בזמן ששתי חברותיה מצלמות אותם. לאחר מכן הן סוחטות אותו תמורת כסף, מכיוון שאריקה קטינה. זמן קצר לאחר מכן מתגלה שהיא וחברותיה סוחטות פדופילים לעיתים קרובות כסוג של "כאלה שלוקחות את החוק לידיים". אריקה חוסכת את הכסף, על מנת לשחרר בערבות את אביה מכלא.
לאמא של אריקה (קתרין האן) יש חבר חדש ושמו בוב (טים הידקר) - בנו לוק (ג'ואי מורגן) יוצא מגמילה, ובא לגור איתם. אריקה ולוק מתחברים באופן לא רגיל.
לאחר מכן, אריקה ולוק יצאו לבלות בבאולינג. לוק חווה התקף חרדה, לאחר שראה את המורה שלו מחטיבת הביניים, וויל ג'ורדן (אדם סקוט), שעליו התלונן לוק עקב תקיפה מינית. וויל מעולם לא יצא אשם מכיוון שהראיות של לוק אינן התאימו לסיפורו של לוק. מאוחר יותר באותו הלילה. אריקה מנעה מלוק להתאבד.
אריקה וחבורתה החליטו להפוך את וויל למטרה הבאה שלהן, כאשר לוק משתתף באי רצון. אריקה הולכת למכולת ומפלרטטת עם וויל, שמודע לכך שהיא נערה בתיכון.
מאוחר יותר, היא פוגשת אותו בבאולינג, הם ממשיכים ביחד את הערב ומתמזמזים ברכב של וויל. אריקה עוצרת הכול לפני שזה יגיע ליחסי מין, וחברותיה מאשימים אותה
כי חיבלה בתוכנית מכיוון שהיא מאוהבת בוויל.
החבורה חשבה על תוכנית חדשה, לפיה הם קנו בירות, ובאחת מהבירות הכניסו סמי הרגעה. אריקה הגיעה לבית של וויל עם שישיית הבירות, היא מתנצלת על אותו הלילה ונכנסת לביתו.
אריקה שואלת בנוגע לתמונה על השולחן. וויל מספר לה שזו אשתו ואת כל אשר קרה ביניהם בגלל ילד מסוים (לוק), שהתלונן עליו עקב תקיפה מינית. וויל מכחיש כל אמת למקרה.
אריקה ראתה שוויל מתחיל להיות במצב רע מאוד בעקבות שתייה מרובה מאותה הבירה, אריקה המעיפה לו את הבירה מהיד ומנפצת אותה. וויל חושד שמשהו מוזר, הוא תופס את אריקה וצועק עליה. לוק נכנס ומפיל את וויל על השולחן שזה עתה נופץ. החבורה מרימה את וויל על הספה. אריקה וחברה שלה מתפשטות ומצטלמות עם וויל כשהוא רדום. לוק שם לב שקצב הנשימה של וויל רע מאוד, אך הם עוזבים את הבית ומשאירים את הבית כמו שהוא, כשיצאו כולם, אריקה ראתה שבשער החניה חברותיה ריססו בגרפיטי את המילה "פדופיל".
למחרת בבוקר, השוטרים הגיעו. הם מאשימים את אריקה ולוק בהשחתת רכוש. השוטרים מזכירים שהם לא הצליחו להשיג את וויל. אחרי שהשוטרים עוזבים, אריקה ולוק הלכו לביתו של וויל כדי לוודא שהוא בסדר. כשהם מגיעים הם פורצים פנימה ורואים שוויל נמצא באותה התנוחה כאשר עזבו אותו. הם מנסים להעיר אותו, וויל נופל ובגבו תקוע פסל זעיר ממתכת, כשנפל על השולחן התברר שנדקר מאחור בפסל. הרבה דם זלג על הספה, וויל מת.
לוק משכנע את אריקה לברוח למקסיקו, בזמן הבריחה לוק מספר לאריקה שוויל לא תקף אותו מינית. אך תקף מישהי אחרת שלא רצתה להתלונן עליו ולכן הוא התלונן כאילו הוא הותקף.
לוק לוקח את אריקה לכלא של אביה ומפתיע אותה, הוא נותן לה כסף שגנב מאביו. אריקה נכנסת לכלא לשחרר אותו ומגלה שהוא שוחרר לפני כמה ימים.
אריקה מחליטה שהיא לא רוצה לברוח יותר. לוק מסכים. השניים מתחילים בנסיעתם לכיוון הבית עד שלפתע ניידת משטרה מגיעה ומנסה לעצור אותם. אריקה אומרת ללוק שאסור שיעצרו אותם לפני שהם מסגירים את עצמם. הם הצליחו לאבד את המשטרה, לוק מתוודה בפני אריקה שהוא אוהב אותה. הם מוותרים על המרדף ועוצרים. הם מקיימים יחסי מין ובסוף, המשטרה מגיעה ועוצרת אותם.
שחקנים

זואי דויטש – בתור אריקה וונדרוס.
קתרין האן – בתור לורי וונדרוס.
ג'ואי מורגן – בתור לוק שרמן.
אדם סקוט – בתור וויל ג'ורדן.
טים הידקר – בתור בוב שרמן.
דילן גלולה – בתור קאלה.
מאיה עשת – בתור קלודין.
צוללות התקיפה מסדרת לוס אנג'לס

| --- | --- |

הצוללת USS גריניוויל מול חופי הונולולו, נושאת על סיפונה את הצוללת הננסית SEAL
 תיאור כללי
 סוג אונייה:  צוללת תקיפה מהירה
 צי:   צי ארצות הברית
 דגל הצי:  
 סדרה קודמת:  הצוללות מסדרת סטרג'ן
 סדרה עוקבת:  צוללות התקיפה מסדרת זאב הים
 אוניות בסדרה:  נבנו סה"כ 62 צוללות
 ציוני דרך עיקריים
 מספנה:  ניופורט ניוז שיפבילדינג 
 תחילת הבנייה:  נבנו בשנים 1972–1996
 תקופת הפעילות:  1976–הווה (כ־48 שנים)
 אחריתה:  24 צוללות בשירות, 36 צוללות הוצאו משירות, 2 ברזרבה
 מידות
 הֶדְחֶק:  על פני המים: 6,082 טון   בצלילה: 6,927 טון
 אורך:  110 מטר
 רוחב:  10 מטר
 שוקע:  9.4 מ' 
 נתונים טכניים
 מהירות:  על פני המים: 37 קמ"ש   בצלילה: 37 קמ"ש (רשמית) על פי השערות:61 קמ"ש (33 קשר)
 עומק צלילה:  מעל 200 מטר
 גודל הצוות:  129 אנשי צוות
 טווח שיוט:  90 יום
 הנעה:  כור גרעיני בהספק של 26 מגה ואט
 צורת הנעה:  כור גרעיני
 אמצעי לחימה
 חימוש:  4 צינורות טורפדו 533 מ"מ עם עד 37 טורפדות וטילים מסוגים שונים : טורפדו מארק 48, טילי הרפון וטילי טומהוק (טיל), מוקשים נגד צוללות   בשמונה מן הצוללות: מערכת שיגור אנכי עם 12 תאים לשיגור טילי טומהוק בלוק III
 אמצעי גילוי ול"א:  סונאר אקטיבי ופסיבי, אמצעי לוחמה אלקטרונית, טורפדו אקוסטי, מכ"ם
 
צוללות התקיפה מסדרת לוס אנג'לס הן צוללות תקיפה מהירות, בעלות הנעה גרעינית, המשרתות בצי האמריקאי. הצוללות מהוות את כוח התקיפה הימי האסטרטגי של הצי האמריקאי.
לצוללות יכולות לשהות לכל אורך חוף של כל מדינה בעולם ולבצע משימות מודיעין. כמו כן, הצוללות בעלות יכולות מתקדמות ללוחמה נגד ספינות ולוחמה נגד צוללות, עם חימוש רב הכולל טילי הרפון, טורפדות מתקדמים ומוקשים ימיים, כמו גם גרסה של טיל הטומהוק נגד ספינות. בנוסף לכך, לצוללת יכולת גילוי של צוללות, ויכולת תקיפה קרקעית באמצעות טילי שיוט מדויקים במיוחד לטווח ארוך מסוג טומהוק. צוללות התקיפה מסוגלות לשהות מתחת למים שבועות רבים. בזכות מלאי מזון, מערכות מיחזור-אוויר (AIP) והתפלת מים וכור גרעיני המשמש כמקור כוח, יכולות צוללות התקיפה לשייט במים 90 יום ללא אספקה מבחוץ.
כל הצוללות קרויות על שמם של ערים ועיירות בארצות הברית.
בנייה ופיתוח

פרק זה לוקה בחסר. אנא תרמו לוויקיפדיה ו.
היסטוריית שירות

פרק זה לוקה בחסר. אנא תרמו לוויקיפדיה ו.
ראו גם

צוללות התקיפה מסדרת וירג'יניה
צוללות התקיפה מסדרת זאב הים
הערות שוליים

↑  40 קמ"ש מתחת למים בטאון חיל האוויר, 1 בפברואר 1999
ערך זה הוא קצרמרבנושא אמצעי לחימה. אתם מוזמנים לתרום לוויקיפדיה ו.
צוללים קדימה

| --- | --- |

כריכת הספר
 מידע כללי
 מאת:  דבורה עומר
 איורים:  אלישבע לנדאו
 שפת המקור:  עברית
 תורגם לשפות:  אנגלית
 סוגה:  ספרות ילדים ונוער בישראל
 הוצאה
 הוצאה:  י. שרברק
 תאריך הופעה ראשונה:  1968
 מספר עמודים:  175
 מהדורות נוספות
 תאריך מהדורות נוספות:  דני ספרים, 2016
 מקורות לכתיבת הספר:  שאול סלע
צוללים קדימה הוא ספר נוער ישראלי מאת דבורה עומר שיצא לראשונה לאור בשנת 1968. הסופרת פגשה את שאול סלע, קצין בשייטת 13 ב-1967, ושמעה ממנו את סיפור חייו. היא התלהבה מהסיפור והחליטה להפוך אותו לספר לילדים, שיצא לאור בהוצאת י. שרברק בתל אביב, ב-1968. סלע ביקש מדבורה עומר לשנות כמה מן הפרטים האישיים, כדי להסוות את זהותו, בשל היותו קצין ביחידה מובחרת בצה"ל. עומר נענתה לבקשתו. הספר תורגם לאנגלית, וקיבל את השם "Path Beneath the Sea".
תקציר העלילה

"צוללים קדימה" מתאר את חייו של טבול, נער מצפון אפריקה שנולד באלג'יריה למשפחה אמידה ובילדותו עבר למרוקו. טבול מתואר כנער אמיץ ונחוש בדעתו לעלות לארץ ישראל, אף על פי שאביו מתנגד לכך בתוקף ("ניסיתי שוב למלמל משהו באוזני אבא על עלייה לארץ ישראל, אך מבט מזרה אימה השתיק אותי. המילים קפאו על שפתיי. ידעתי כי אסור לי לחזור על נושא זה; אבא לעולם לא יסכים לכך"). טבול התייתם מאימו בעת הלידה וגדל עם אב קשוח שתלה בו תקוות כממשיכו בענף הטקסטיל, אך הוא בוחר לעלות בחשאי לארץ ישראל כנוסע סמוי, כדי להגשים חלום ולהפוך לצוללן בקומנדו הימי של צה"ל. טבול מצטרף לקבוצה של נוער ציוני ומפליג באונייה לישראל.
עוד לפני הצבא, בתחילת דרכו בישראל, הוא עובר חוויות הסתגלות רבות וקשות. הוא חי בקיבוץ ועובד עבודה חקלאית פיזית קשה, אך קשים לא פחות געגועיו לאביו, לאחיותיו ולאומנת שטיפלה בו. הוא זוכה ללעג על שמו ואינו מתקבל מבחינה חברתית בקיבוץ: "חבר'ה! טמבול המטובל הגיע! זו הייתה קבלת הפנים שלה זכיתי בקיבוץ החדש". לבסוף, הוא עוזב את הקיבוץ וחי בגנים ציבוריים. על סף רעב, ייאוש וחרטה על הצעד שעשה, מתגייס טבול לצבא. גם אז דרכו אינה קלה. הוא נשלח לקורס נהיגה ובדרכו הנחושה והעקבית הוא מצליח לחבור לאסף, בן קיבוץ מהדרום, שעוזר לו להתקבל לקורס הצלילה הנכסף. אז הוא גם מאמץ את השם שחר.
במהלך שירותו הצבאי הוא מציל חבר מאימת שיניו של כריש, ואף נופל בשבי המצרי במלחמת ששת הימים. במהלך השבי, שחר וחבריו ליחידה עוברים עינויים וחקירות, אך לא מספרים דבר.
במהלך ביקורו בקיבוץ של חברו אסף, הוא פוגש באחותו של אסף, דלית, ומתאהב בה ("מעולם לא האמנתי באהבה ממבט ראשון; ולפתע-מה פשר ההרגשה שירדה עליי ושראיתי לראשונה את דלית"). לימים מתחתן שחר עם דלית, ונולד להם בן בשם גל.
שחר ממשיך לשלוח מכתבים רבים לאביו, אך אביו מסרב לענות לו. לאחר שגל נולד, שולח שחר מכתב לאביו ומודיע לו שיש לו נכד חדש ומספר לו על דלית אשתו. הפעם אביו מחזיר לו מענה ומודיע לו שהוא יבוא לביקור בישראל.
השוואה בין העלילה למציאות

בפסקה זו אין מקורות ביבליוגרפיים כלל, לא ברור על מה מסתמך הכתוב בה וייתכן שמדובר במחקר מקורי. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
שמו של גיבור הספר הוא טבול, ומוצאו ממרוקו ולא מאלג'יריה (בניגוד לסלע שעליו מבוסס הסיפור). עומר שילבה בספר את הגרסה כאילו סלע הצליח להגיע לשייטת בדרך לא פורמלית, בעזרת קשרים עם חבר שהתקבל לשייטת, ברמז לאיתן ליפשיץ, חברו האמיתי של סלע.
חלקו האחרון של הספר, המתאר את הגיבור טבול (או שחר, לאחר ששינה את שמו) בפשיטה על אלכסנדריה במהלך מלחמת ששת הימים הוא בדוי; סלע לא השתתף בפעולה זו. מי שהשתתף בפעולה ונפל בשבי היה ידידו של סלע, רס"ן איתן ליפשיץ, שסייע לו בשעתו להתקבל לשייטת 13. גם פרטי הפעולה בדויים: בספר מתואר כיצד הלוחמים מצליחים לחמוק משבי ולשוב לישראל, ואילו במציאות נפלו הלוחמים בשבי.
דמויות

שחר - שחר גיבור הסיפור עולה לבד לארץ ישראל אף על פי שאביו לא מרשה לו, במטרה להתגייס לצבא ולהיות צוללן בצה"ל.
דלית - אחות של אסף ולימים אשתו של שחר.
עמוס - חברו של שחר שהכירו ביחידת הצוללנים.
יפתח - מפקדו של שחר.
אסף - חברו הטוב של שחר אשר הכירו בצבא ועזר לו (יחד עם איתן) להתקבל לשייטת ולימים נהיה גיסו.
יוסי - חבר של שחר אשר הכיר אותו ביחידת צוללנים.
איתן לפשיץ - עוזר לשחר (יחד עם אסף) לעבור משירות בנהיגה לשירות כצוללן.
הערות שוליים

↑  דבורה עומר, צוללים קדימה, תל אביב: י. שרברק, 1968, עמ' 20
↑  דבורה עומר, צוללים קדימה, תל אביב: י. שרברק, 1968, עמ' 41
↑  דבורה עומר, צוללים קדימה, תל אביב: י. שרברק, 1968, עמ' 74
פריץ וונדרליך

| --- | --- |

 לידה:  26 בספטמבר 1930 קוסל, הרפובליקה הפדרלית של גרמניה 
 פטירה:  17 בספטמבר 1966 (בגיל 35) היידלברג, גרמניה המערבית 
 מקום קבורה:  ולדפרידהוף מינכן 
 מוקד פעילות:  גרמניה 
 תקופת הפעילות:  מ-1955 
 מקום לימודים:  בית הספר הגבוה למוזיקה פרייבורג 
 סוגה:  אופרה 
 סוג קול:  טנור 
 שפה מועדפת:  גרמנית 
 חברת תקליטים:  דויטשה גרמופון 
 בן או בת זוג:  אווה וונדרליך 
 פרופיל ב-IMDb
 
פרידריך "פריץ" קארל אוטו וונדרליך (בגרמנית: Friedrich "Fritz" Karl Otto Wunderlich,‏ 26 בספטמבר 1930 - 17 בספטמבר 1966) היה זמר גרמני בעל קול טנור לירי.